Kunstkonserveringen

Kunstkonserveringen (tidligere Fælleskonserveringen) er de danske kunstmuseers bevarings- og konserveringscenter, der udfører konservering og restaurering af både traditionelle og moderne kunstværker indenfor maleri, grafik, fotografi, skulptur og komposit. Desuden forestår Kunstkonserveringen en lang række tjenester med henblik på bevaring af kunst, herunder: rådgivning om transport og pakning af kunst, klima- og lysforhold, katastrofeberedskab ved vand- og brandskader, tilstandsvurderinger i forbindelse med ind- og udlån af kunstværker samt kurervirksomhed og gennemgang af samlingers bevaringstilstand.

Ud over at være tilknyttet kunstmuseerne udfører Kunstkonserveringen restaurerings- og konserveringsopgaver for andre typer museer, institutioner og samlinger samt for virksomheder og privatpersoner.

Historie 
I 1978 gik en række danske kunstmuseer sammen om at oprette et fælles bevaringscenter, Fælleskonserveringen, organiseret som en almennyttig forening til brug for kunstmuseerne. I første omgang blev der oprettet et værksted på det daværende Aarhus Kunstmuseum. I 1986 blev Fælleskonserveringen delt i to afdelinger. Det allerede eksisterende værksted i Aarhus blev afdeling Vest, mens et nyt værksted, beliggende på Kronborg i Helsingør, blev afdeling Øst. I dag har afdeling Vest til huse i Silkeborg, mens afdeling Øst stadig er beliggende på Kronborg. Fælleskonserveringen skiftede i maj 2014 navn til Kunstkonserveringen.

Kunstkonserveringens afdelinger og tilknyttede museer 
Kunstkonserveringens to afdelinger varetager hver deres geografiske område og har hver især en række tilknyttede museer og institutioner:

Afdeling Øst på Kronborg varetager Sjælland, Fyn og øerne samt BornholmAfdeling Vest i Silkeborg varetager Jylland og området syd for grænsen til Tyskland

Kunstkonserveringens tilknyttede museer og institutioner:

 Arken Museum for Moderne Kunst
 ARoS Aarhus Kunstmuseum
 Bornholms Kunstmuseum
 Carl-Henning Pedersen og Else Alfelts Museum
 Davids Samling
 Design Museum Danmark
 Esbjerg Kunstmuseum
 Faaborg Museum
 Fuglsang Kunstmuseum
 HEART – Herning Museum of Contemporary Art
 Heerup Museum
 Helsingør Kommunes Museer
 Holstebro Kunstmuseum
 Horsens Kunstmuseum 'Lunden' 
 J.F. Willumsens Museum
 Johannes Larsen Museet
 KUNSTEN Museum of Modern Art Aalborg
 Kunsthal Charlottenborg
 Kunstmuseet Brundlund Slot
 Kunstmuseet i Tønder
 Kulturstyrelsen
 Københavns Museum
 KØS - Museum for kunst i det offentlige rum
 Lemvig Museum
 Listasavn Føroya
 Louisiana Museum of Modern Art
 Museet for Religiøs Kunst
 Museet for Samtidskunst
 Museet for Søfart
 Museet på Koldinghus
 Museet på Rosenborg Slot 
 Museum Amager
 Museum Jorn
 Nivaagaards Malerisamling
 Odense Bys Museer/Fyns Kunstmuseum
 Odsherreds Kunstmuseum
 Oluf Høst Museet
 Ordrupgaard
 Randers Kunstmuseum
 Ribe Kunstmuseum
 Rudolph Tegners Museum og Statuepark
 Reventlow Museet
 Skagens Museum
 Skive Kunstmuseum
 Skovgaard Museet
 Sorø Kunstmuseum
 Statens Kunstfond
 Storm P. Museet
 Thorvaldsens Museum
 Trapholt
 Vejen Kunstmuseum
 Vejle Kunstmuseum
 Vendsyssel Kunstmuseum
 Øregaard Museum
 Aarhus Universitet

Ledelse og bestyrelse

Daglig leder og afdelingsleder Afdeling Øst 
Chefkonservator Tine Louise Slotsgaard

Afdelingsleder Afdeling Vest 
Konservator Elizabeth Baadsgaard

Bestyrelse 

Kunstkonserveringen er funderet som en almennyttig forening med en bestyrelse bestående af valgte medlemmer fra de tilknyttede museer og institutioner samt af de to afdelingsledere.

Bestyrelsesformand 
 
Museumsdirektør Anne-Mette Villumsen, Ribe Kunstmuseum

Næstformand 
 
Museumsinspektør Lucas Haberkorn, Museum Jorn

Bestyrelsesmedlemmer 
Museumsdirektør Anders Gaardboe Jensen, Holstebro Kunstmuseum

Samlingsinspektør Connie Hansen, Frederiksberg Museerne

Museumsinspektør Dorthe Juul Rugaard, Arken

Museumsinspektør Kirsten Degel, Louisiana

Eksterne kilder og henvisninger
 Kunstkonserveringens websted

Kulturorganisationer